**Program for Familiekursus i samarbejde med LEV**

**”For familier med børn med handicap i alderen 14-18 år”**

**Sted:** Pindstrup Centret, Johs. F. La Cours Alle 1, 8550 Ryomgård

**Pris:** 100 kr. pr. person   
Det forudsættes man er medlem af LEV, vil du melde dig ind kan det gøre lige her: <https://www.lev.dk/stoet-lev/bliv-medlem-af-lev>

**Dato:** 2.-4. november 2018

**Formål:  
Hvordan kan vi hjælpe jeres familie på rejsen fra barn til voksen – både følelsesmæssigt og i forhold til det nye der sker om loven om social service efter man er 18 år.**

• Konkret viden, værktøjer og inspiration til at ”give slip” på sit barn med handicap, der inden for en årrække flytter hjemmefra, så man så småt kan slippe rollen som hjælper for den unge og i højere grad være forældre  
  
• Konkret viden, værktøjer og inspiration til at tackle den unges pubertet/seksualitet, når den unge har et handicap og inden for en årrække flytter hjemmefra  
  
• Konkret viden og inspiration til konstruktivt samarbejde med kommunen, hvilke nye udfordringer er der til stedet ift. den unge når de 18 år i lovgivning.   
  
• Netværksdannelse og erfaringsudveksling med ligestillede. Mulighed for at tale åbent og blive mødt med forståelse ift. de spørgsmål, problemstillinger og bekymringer, som man er fyldt op af.

• Vi ved at det er en bred målgruppe kurset henvender sig til, der kan derfor være ændringer/tilpasninger i programmet ift. de endelige tilmeldte på kurset.

**Fredag d. 2. november**

17:00-17:30 Ankomst og indkvartering

18:00-19:00 Aftensmad

19:30-21:30 **Kursusledelsen præsentere programmet.**   
Kursusledelsen står for at åbne snakken, og danne grundlag for erfaringsudveksling mellem familierne. Det er vigtig for kurset, at familierne får en samhørighed, og føler sig i stand til at være åbne under de oplæg, som komme helt tæt på.

**Lørdag d. 3. november**

08:00-09:00 Morgenmad  
  
09:00-12:00 **Når den unge løsriver sig, og mor og far sammen skal give slip! v. Inez Knudsen, psykolog.**

Hvordan forholder man sig som forælder til at ens barn, det unge menneske, begynder at løsrive sig fra far og mor? Og hvordan tackler man den unges følelser og frustrationer forbundet med at være ung og have et handicap, og ønsket om et normalt liv?

Hvordan taler vi om den unges udvikling hen imod at blive en aktiv samfundsborger, med uddannelse, arbejde, kærester og venner?

Det kan være rigtig svært at tale om, at ens barn er ved at blive voksen, og måske endda er på vej til at flytte hjemmefra. Dette hjælper Inez med at få italesat!

Samtidig kommer hun med gode råd og værktøjer til hvordan mor og far kan vedligeholde parforholdet. Hvordan far skal være klar til at tage imod al den omsorg, som mor har til overs i takt med at den unge løsriver sig. Hvordan mor skal huske at inddrage far i de frustrationer, der kan være forbundet med at skulle give slip på sit barn. Og hvordan man giver sig selv lov til at være kærester og ikke bare mor og far.

12:00-13:00 Frokost

13:00-15:00 **Forsæt formiddagens program med Inex Knudsen**15:30-18:00 **Alle har en seksualitet! V. Rikke Thor**

Hvad er specielt for den seksuelle udvikling hos børn og unge med handicap?

Hvordan kan vi bedst støtte vores børn og unges sunde seksuelle udvikling, i forhold til krop, pubertet, grænser og evt. kærester når de har et handicap?

Alle de svære dilemmaer og store følelser vil blive berørt og der er garanti for sikker vejledning og rådgivning på højt niveau.

18:30-19:30 Aftensmad

20:00-21:00 **Fælles familieaktivitet**

**Søndag d. 4. november**

08:00-09:00 Morgenmad

09:00-12:00 **Lov om Social Service v. Inge Louv, handicapkonsulent og Socialrådgiver**Overgangen fra ung til voksen, når den unge har et handicap. Lovgivningen før, under og efter den unges overgang til voksen tilværelsen samt et kig på den nye forældrerolle.   
Hvilke ændringer sker der i lovgivningen, når den unge fylder 18 år?

12:00-13:00 Frokost og farvel og tak for denne gang.